Welhaven var et ivrigt medlem af Det Norske Studentersamfund og sjælen i alt indenfor det litterære liv, ikke mindst det [[Guldalderen|guldalderen i Danmark]]. Men i tiden omkring [[1830]] gærede det politisk rundt om i hele [[Europa]], og i Norge optrådte [[Henrik Wergeland]] i tale og skrift som begejstret talsmand for alle frihedens ideer og en stærk modstander af både den [[Sverige|svenske]] kongemagt og den [[Danmark|danske]] åndsmagt. Tidligt luftede han sin uvilje mod den æstetiske retning, der havde Welhavens slægtning J.L. Heiberg i spidsen, og krænkede i sine digte Welhavens æstetiske sans, så han blev nødt til at give sin forargelse luft og værge skønhedens tempel mod denne [[barbar]].
Filosofi Litteratur Historie Lister_over_personer Kultur